Murverksprisen

Murverksprisen er en norsk arkitekturpris som ble opprettet i 1979 av selskapet AS Norsk Leca for å stimulere og utvikle bruken av murverk i norsk byggevirksomhet. Prisen ble tidligere utdelt i regi av Mur-Sentret og deles i dag ut av Norsk murforum. Prisen går til byggverk i Norge med fremragende arkitektur i tegl- eller blokkmurverk der murverket også er anvendt på en håndverksmessig og teknisk god måte. I tillegg til arkitekten blir også murmester fremhevet. Prisvinneren mottar en plakett som kan monteres på bygningen, i tillegg til at de involverte parter mottar et diplom. Prisen deles vanligvis ut på Norsk murdag.

Sekretariatet er hos Norsk murforum i Oslo og juryen består av fem personer, hvorav tre er oppnevnt av Norsk murforum og to personer fra Norske arkitekters landsforbund (NAL).

Prismottakere

2022: Urban villas, Magasinparken, Ski, ved Code arkitektur
2021: Wesselkvartalet, Asker sentrum, ved Vigsnæs+Kosberg++ Arkitekter
2020: Pilestredet 77/79, Oslo, ved Reiulf Ramstad Arkitekter
2016: Boliger i Furulundsveien 1, Oslo, ved R21 Arkitekter
2015: Enebolig Bøe-Møller, Bærum, ved arkitekt Knut Hjeltnes
2014: Villa Gjensyn i Asker ved arkitekt Kjell Dybedal
2013: MVRDV og DARK Arkitekter for DNBs nybygg i Bjørvika.
2012: Bengt Espen Knutsen for Villa Grimnes i Voksenåsen, Oslo.
2011: Jarmund/Vigsnæs AS Arkitekter – For Forsvarets nye ledelsesbygg på Akershus festning
2007: Sivilarkitekt Einar Dahle – For sitt forfatterskap og tyve års innsats for murbransjen.
2004: Lunde & Løvseth Arkitekter AS – For Høgskolen i Agder.
2004: Knut Hjeltnes – For Villa Kleven/Styrmoe i Skogveien 122 i Stabekk.
2000: Sivilarkitekt Harald Hille – For sitt forfatterskap.
2000: Sivilarkitekt Bengt Espen Knutsen – For sitt forfatterskap.
2000: Sivilarkitektene Kjell Lund og Nils Slaatto – For sine forfatterskap.
2000: Sivilingeniør Finn E. Madsø – For utvikling av det moderne bærende murverk.
1999: Nils Henrik Eggen Arkitektkontor AS – For nybygget ved Erkebispegården i Trondheim.
1997: Sivilarkitekt Sverre Fehn – For sitt forfatterskap.
1996: Arne Åmland og Terje Høgenhaug i samarbeid med Hovde Prosjektering – For Åmot kirke i Modum.
1993: LPO arkitekter AS – For Oslo Spektrum.
1993: Lund Hagem Arkitekter AS – For Villa Benvold i Oslo.
1988: Kari Nissen Brodtkorb – For sitt forfatterskap.
1985: Murmester Rolf Holm AS – For sin innsats for murbransjen og murerfaget.
1982: Murernes Union – For godt håndverk i anledning deres 100-årsjubileum.
1980: Professor og bygningsingeniør Sven D. Svendsen ved NTH – For sin innsats for murbransjen og murerfaget.
1979: Eliassen & Lambertz-Nilssen Arkitekter AS – For sitt forfatterskap.

Referanser

Litteratur 

Tidsskriftet mur+betong (2007–). ISSN-1504-7903. https://murbetong.no/

Eksterne lenker 
 Tidsskriftet mur+betong (2007–): Presentasjon av prisvinnere
 https://www.murforum.no

Arkitekturpriser
Arkitektur i Norge
Norske priser
Utmerkelser etablert i 1979